google/wiki40b huggingface dataset:
FFG(X)

FFG(X) er den midlertidige betegnelsen på en ny klasse fregatter for den amerikanske marinen, U.S. Navy, som skal kjøpes inn fra 2020, som en oppfølging til det modulære Littoral Combat Ship. FFG(X) ble kunngjort i en notis fra forsvarsdepartementet 10. juli 2017.
Fanchang

Fanchang (kinesisk: 繁昌县; pinyin:  Fánchāng Xiàn) er et fylke i provinsen Anhui i Folkerepublikken Kina. Det ligger i byprefekturet Wuhu.
Befolkningen var på 455 024 innbyggere i 1999.

Kulturminner

Fanchang-keramikkbrennovnene (繁昌窑遗址, Fánchāng yáo yízhǐ) og Renzidonggrotten (人字洞遗址, Rénzì dòng yízhǐ) er oppført på Folkerepublikken Kinas liste over kulturminner.
Og andre historier

Og andre historier er en novellesamling som består av 23 historier, skrevet av Klaus Rifbjerg og utgitt i 1964.
Og andre historier er tatt opp i den danske kulturkanonen.
Descendants

Om filmen

Filmen er basert på karakterer fra berømte Disney-klassikere, og fokuserer på barna til noen av de mest berømte skurkene.

Handling

I et moderne idyllisk kongerike, er Ben, tenåringssønnen til kong "Udyret" og dronning Belle, klar til å ta over tronen. Han tilbyr en sjanse for oppreisning for barna til noen av de klassiske Disney-skurkene: Carlos, sønn av Cruella De Vil; Mal, datter av Maleficent; Evie, datter av the Evil Queen; og Jay, sønn av Jafar. Disske skal nå gå på skole sammen med Disney-heltenes barn. Det kan gi en stor utfordring, siden de tidligere har vist seg som problembarn.
Elastix

Elastix er en spansk Linux-distribusjon som er basert på Red Hat Enterprise Linux og CentOS.  Den integrerer VoIP BPX, Faks, direktemelding og E-post i èn pakke. Mye av funksjonaliteten i Elastix er implementert gjennom programmene Asterix, HylaFAX, direktemeldings-klienten Openfire og e-post programmet Postfix.
Elastix ble opprinnelig utviklet av PaloSanto Solutions i Ecuador.
Første versjon ble lansert i 2006. Den nåværende versjon er 2.5, som ble lansert 27. oktober 2014.
Trivia-kvartalet

Trivia-kvartalet (svensk: Kvarteret Trivia) er et kvartal i Gamla stan i Stockholm. Kvartalet er omgitt av Prästgatan i nord, Österlånggatan i øst, Mårten Trotzigs gränd i vest og Järntorget i sør.  Kvartalet består av fire eiendommer: Trivia 1–3 og Trivia 6.

Navnet

Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. «Trivia» er det latinske navnet for Hekate som i den greske mytologien var måneskinnets, trolldommens og spøkelsenes gudinne med tre hoder: et hundehode, et slangehode og et hestehode.

Kvartalet

I sør strekker kvartalet seg i en kurve fra Västerlånggatan via Järntorget til Österlånggatan. På vestsiden ligger den bare 90 centimeter brede Mårten Trotzigs gränd, oppkalt etter kjøpmannen fra Tyskland, Mårten Trotzig, som rundt århundreskiftet 1600  eide flere eiendommer i kvartalet Trivia.
Huset på eiendommen Trivia 2 (Järntorget 83) kaltes Roland Schröders hus. Det ble bygd i 1752 på initiativ fra kjøpmannen Roland Schröder (1713–1773) under ledelse av arkitekten Jean Eric Rehn. Fra denne tiden finnes noen deler av rominnredningen samt noen veggmalerier bevart. Andre deler ble tatt ned og satt opp i Nordiska museet. 
I 1865 ble det utført en fullstendig om- og tilbygging på eiendommen. I husets bunnetasje ligger fra 1793 Sundbergs konditori. Konditoriet ble grunnlagt i 1785 ved krysset av Drottninggatan og Klarabergsgatan av konditoren Gustav-Adolf Sundberg. Aktiviteten ble flyttet hit når Sundberg ble utnevnt til hoffkonditor i 1793 og regnes i dag med blant Stockholms eldste gjenværende kaféer.
Grunnkretser i Hole kommune

Grunnkretser i Hole kommune er delområder og grunnkretser som seksjonerer Hole kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Phyllotodes

Utseende

En middelsstore, nokså bred, brunsvart trebukk. Antennene er noe kortere enn kroppen, ganske tynne ved roten, noe utvidet mot spissen. Hodet er fremstrakt, noe snuteformet forlenget med runde, utstående fasettøyne. Pronotum er klokkeformet. Dekkvingene er avsmalnende bakover, med et skrått, gult tverrbånd litt bak midten. Beina er nokså lange og kraftige, leggene på bakbeina er kraftig flagglignende utvidet i spissen.

Utbredelse

Arten er endemisk for Madagaskar.
San Francisco Zoo

San Francisco Zoo er en stor dyrehage i San Francisco i USA som første gang ble åpnet i 1929. Dyrehagen het opprinnelig «Fleishhacker Zoo» etter grunnleggeren, finansmannen og president for parkanleggene i San Francisco, Herbert Fleishhacker. De første dyra kom hovedsakelig fra Golden Gate Park. De første større utstillingene, som apeøya, bjørnegrotten, elefanthuset og lignende, ble bygget på 1030-tallet til en kostnad på rundt 3,5 millioner dollar.
Dyrehagen støttes ideelt av stiftelsen Zoological Society («det zoologiske samfunn») og som i løpet av de siste førti årene har blitt en viktig kilde for innsamling av økonomiske midler for San Francisco Zoo. Stiftelsen har over 25 000 medlemmer og bidrar også med å anskaffe sjeldne dyr til dyrehagen.
I San Francisco Zoo er det nær 700 individuelle dyr fra rundt 200 ulike arter i naturtro omgivelser.
Pseudomulciber

Utseende

Homonoeini er middelsstore, avlange, brunlige trebukker. Antennene er lengre enn kroppen. Pronotum er tønneformet med en liten tann på hver sidekant. Dekkvingene er jevnt avsmalnende, med noen lyse flekker.

Utbredelse

Arten lever på Salomonøyene.
Ivan Sjevitsj

Ivan Sjevitsj var en russisk offiser og adelsmann, og guvernør for det russiske Guvernementet Livland i perioden 1883–1885.
Grisvågøya

Grisvågøya er ei øy i Aure kommune i Møre og Romsdal. Øya har et areal på 13,86 km² og om lag 90 innbyggere (2015). Høyeste punkt er Hiåsen 118 moh.
Øya ligger nord for Ertvågsøya og vest for Skardsøya. Øya har broforbindelse til Skardsøya. I nord ligger Trondheimsleia og i sør Gjerdevika.
Thomas Chalmers

Bakgrunn

Thomas Chalmers var sønn av Elizabeth Hall og John Chalmers, som var kjøpmann.
Chalmers var fra ungdommen religiøst interessert men under en kortere tid påvirket av den franske materialisme.

Karriere

Han ble etter studier ved universitetet i St. Andrews pastor i Kilmany og holdt samtidig forelesninger i matematikk ved universitetet. Årene 1809-11 gjennomgikk han en krise, som ble avgjørende for hans religiøse liv. I 1814 ble han prest i Glasgow, i 1823 professor i moralfilosofi og nasjonalekonomi i St. Andrews, og i 1828 professor i teologi i Edinburgh.
Han gikk for å være en medrivende predikant.
Chalmers var i besittelse av stor organisasjonsevne, og oppgjorde planer om omfattende sosiale reformer og organiserte under sin virksomhet i Glasgow en effektivere og personligere fattigomsorg enn dittil. På grunn av atskillige misforhold vendte Chalmers seg mot patronatsretten. Da forhandlingene med regjeringen ikke førte til noen resultater, trådte Chalmers og hans tilhengere ut av  nasjonalkirken og dannet i 1843 Free Church of Scotland. Frikirken avstod fra alle kirker, prestelønninger med mer, men under Chalmers ledelse ble innen noen få år dens nyorganisasjon fullbyrdet.
Thomas Chalmers fremholdt at Gud ikke skapte verden kun for jordens og menneskers skyld. Det var å fordreie kristen tro. Han mente at et grenseløst univers i seg selv var et vitnesbyrd om Guds ufattelige storhet.

Forfatterskap

Chalmers var også en produktiv forfatter. Han skrifter omfatter 38 bind, ddom for de meste befatter seg på apologetisk manér med teologi, blant annet hans bidrag til  Bridgewater Treatises. 
De av hans studier som slo bro mellom teologi og naturvitenskaper og med nasjonaløkonomi, skulle influere hans kirke i hans egen levetid. 
Hans Original works utkom i 1849 i 25 bind og Posthumous works i ni bind 1848-49.
Place de Fontenoy

Place de Fontenoy er en plass i 7. arrondissement i Paris. Den er oppkalt eeter marskalk Maurice de Saxes seier i slaget ved Fontenoy.
Her er UNESCOs hovedkvarter.
William F. Wyman kraftverk

William F. Wyman kraftverk  er et oljekraftverk i delstaten Maine i USA. Det har en installert produksjonskapasitet på 846 MW, og er delstatens største rene oljekraftverk.
Smuglere i smoking

Smuglere i smoking er en norsk kriminal- og dramafilm fra 1957. Den var Norges første spillefilm i farger (Eastmancolor) og Grethe Kauslands filmdebut. Regien var ved Bjarne Andersen og manus var av Odd Berset. Eksekutiv produsent var Bjørn Bergh-Pedersen.
Ifølge Norsk filminstitutt var filmen ved årsskiftet 1996–97 under restaurering.
Ko Arima

Japans herrelandslag

Ko Arima spilte 3 landskamper for Japans herrelandslag.
Silas Prisen

Silas Prisen er en dansk barnelitterær pris innstiftet i 1999 av forfatteren Cecil Bødker. Prisen er på DK 100 000 og kan deles ut hvert annet år av Det Danske Akademi.
Skardberga naturreservat

Skardberga naturreservat ligger i Synnfjellet i Nordre Land og Gausdal kommuner. Naturreservatet er på 11641 daa, og ble vernet 11.3.2011. Skardberga har kupert terreng med gammel fjellgranskog. Her vokser det sjeldne planter, lav og mose. Området har stor variasjon i vegetasjon, skog og naturtyper, herunder også våtmark. Reservatet regnes som representativt for fjellgranskog i regionen. I naturreservatet befinner det seg også et gammelt nedlagt skiferbrudd, som ble brukt til lokalt uttak av skifer til taktekking.
Skardberga naturreservat ligger inntil Langsua nasjonalpark, og inngår i verneplanen for denne.
Wernersholm

Wernersholm er et tidligere lyststed som ligger i Wernersholmvegen 20 på Hop i Fana bydel, Bergen. Tidligere lå det en lystgård her fra 1784. Nåværende hovedbygning skal være tegnet av ingeniøroffiser Frantz Henrik d’Aubert (1797–1842) rundt 1830. Lystedet ble bygget for kjøpmann Michael Krohn, som kjøpte eiendommen i 1829. Trepanelbygningen i empirestil preges av en tempelgavl båret av søyler. Bygningen ble ombygget i 1898, trolig av arkitekt Schak Bull, og i 1913-14 av arkitekt Ingolf Danielsen.
Bjørnstjerne Bjørnson skrev teksten til nasjonalsangen «Ja, vi elsker» på Wernersholm i 1859.
Mercury Bluff

Mercury Bluff er en fjellskrent ved Gerlovo Beach nordvest på Ioannes Paulus II Peninsula på Livingston Island i Sør-Shetlandsøyene i Antarktis. Området ble besøkt tidlig på 1800-tallet av selfangere.
Skrenten er oppkalt etter den britiske selfangstskuta «Mercury» under kaptein Robert Wetherell som operererte ut fra Shirreff Cove i nærheten i 1820-21.
Klippen ligger 3,9 km sørvest for Cape Shirreff, 12 kmnnordøst for Rowe Point og 20,85 km nordøst for Essex Point.
Troels Bech

Biografi

Bech ble født i Svendborg, og startet derfor fotballkarrieren i Svendborg fB i den danske 2. divisjon, under manager Viggo Jensen. I 1987 meldte Bech overgang til tyske Greuther Fürth i Bayernliga. Han spilte 7 kamper for dem som midtbanespiller, før han igjen flyttet tilbake til Svendborg. Fra 1988 samarbeidet Bech med treneren Viggo Jensen igjen, denne gangen i toppklubben Silkeborg IF. 
I hans første år i Silkeborg spilte Bech midtstopper. Han hadde ansvar for de fleste dødballsituasjoner, og scoret blant annet fire mål på to kamper i 1990-sesongen, tre av dem på straffe mens det siste kom direkte fra hjørnespark.
 Etterhvert ble han benyttet som venstreback. I 1994 vant Silkeborg den danske superligaen med Bech på laget. Senere samme år måtte han legge opp på grunn av en akillesskade.
Han satset tidlig på karriere som trener, først som assisterende manager for Viborg FF i den danske 1. divisjonen. Der arbeidet han igjen under Viggo Jensen, og hjalp klubben til opprykk til superligaen i 1995. Han ble deretter trener for kvinnelaget Hjortshøj-Egå, som han vant den danske eliteserien med i 1997. Videre ble han trener i 1.-divisjonsklubben AC Horsens, før han gikk til rivalen Ikast FS. Kort tid etter slo klubben seg sammen med Herning Fremad for å danne klubben FC Midtjylland. Den nye klubben valgte Hernings manager, Ove Pedersen, til å lede laget, og dermed ble Bech funnet overflødig.
I 2000 ble han manager for superligaklubben Odense BK, som han ledet til seier i den danske cupen i 2002. Påfølgende år ledet han Midtjylland til finale i samme cupen, men denne gangen ble det tap. I desember 2003 fikk han sparken av denne klubben på grunn av manglende resultater. Han ble igjen manager for Odense fra 2004 til 2005, før han signerte for Esbjerg i oktober 2005 (med effekt fra januar 2006).

Involvert i SK Branns trenerjakt

I november 2008 ble han knyttet til den ledige trenerjobben i SK Brann, som etterfølger av Mons Ivar Mjelde. Trenerjakten foregikk ikke i hemmelighet, slik som ofte er tilfellet med slike saker, Branns Roald Bruun-Hanssen ble intervjuet av media mens han besøkte Bechs klubb Esbjerg. To dager senere var Bech i Bergen og fikk omvisning på Brann Stadion. Reaksjonene fra Brann-fansen lot ikke vente på seg, og var i stort overtall negative, med den begrunnelse at han var sjef for et lag som lå absolutt sist i den danske ligaen. Brann-spiller Njogu Demba-Nyrén hadde imidlertid spilt for Bech tidligere og hyllet ham i media. 16. november fikk han sparken i Esbjerg etter å ha flørtet med SK Brann. Da hadde klubben nettopp tapt mot Aab, og befestet sin bunnposisjon i dansk superliga. Likevel fikk han ikke jobben som trener for SK Brann. De valgt til slutt å ansette Steinar Nilsen fra Tromsø.
Luan (Tangshan)

Luan (kinesisk: 滦县; pinyin: Luán Xiàn) er et fylke i provinsen Hebei i Folkerepublikken Kina. Det ligger under byprefekturet Tangshan. 
Fylket hadde 533 606 innbyggere i 1999.

Samferdsel

Luan er stoppested på den viktige jernbanelinen Jinghabanen som løper fra Beijing til Harbin via blant annet Tianjin, Tangshan, Shenyang og Changchun. 
Kinas riksvei 205 passerer gjennom området. Den begynner i Shanhaiguan og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo,Huai'an, Nanjing, Wuhu, Sanming, Heyuan og Huizhou.
Service Civil International

Service Civil International (SCI) er en internasjonal ikke-statlig fredsorganisasjon (NGO) som organiserer hjelpe- og fredstjenester på frivillig grunnlag. Organisasjonen ble startet av den sveitsiske ingeniøren Pierre Cérésole i 1920 og har i dag avdelinger i 45 land.
SCI har status som rådgivende organisasjon ved Europarådet og er medlem i paraplyorganisasjonene Coordinating Committee for International Voluntary Service (CCIVS), Youth Forum Jeunesse (YFJ), Association of Voluntary Service Organisations (AVSO) og UNITED for intercultural action. 1987 fikk SCI tildelt utmerkelsen Messenger of Peace av FN. 
SCIs arbeid baserer seg blant annet på verdiene frivillighet, ikkevold, menneskerettigheter, solidaritet, respekt for miljøet, inkludering og samarbeid.
Insekttåken

Kjemisk sammensetning

Observasjoner gjort med ESAs Infrared Space Observatory (ISO) viste at tåken inneholdt hydrokarbon, karbonat som kalsitt og vassis og jern. Tilstedeværelsen av karbonat er interessant for forskere da en i solsystemet regner det som sikre bevis på at det har vært flytende vann tilstede siden karbonat blir dannet ved at karbondioksid løser seg opp i flytende vann og danner sedimenter. At karbonat likevel er blitt oppdaget i tåken der det ikke har vært flytende vann antyder at karbonat kan bli dannet på andre måter.
Skulstadhavet

Skulstadhavet er en brakkvannspoll som ligger innerst i Samfjorden i Haram kommune i Møre og Romsdal. På vestsiden av Skulstadhavet ligger bygda Skulstad.
Ning

Ning (kinesisk: 宁县; pinyin: Níng Xiàn) er et fylke i Gansu i Folkerepublikken Kina. Det ligger i byprefekturet Qingyang.
Befolkningen var på 505 660 innbyggere i 1999.

Kulturminner

Ningshoutempelets pagode (Ningshou sita, 凝寿寺塔) (De fem dynastier til Songdynastiet) og Teglsteinspagoden i Xiangle (Xiangle zhuanta, 湘乐砖塔) (Songdynastiet) ble i 2001 hhv. 2006 oppført på Folkerepublikken Kinas liste over kulturminner.

Samferdsel

Kinas riksvei 211 løper gjennom området. Den fører fra Yinchuan i den autonome region Ningxia Hui til Xi'an i provinsen Shaanxi.
Hopen (Smøla)

Hopen er en tidligere kommune i Møre og Romsdal. Kommunen ble etablert 1. januar 1915, da Hopen og Brattvær kommuner ble utskilt fra Edøy kommune. Ved opprettelsen hadde Hopen 1050 innbyggere.
1. januar 1960 ble Hopen og Brattvær slått sammen med Edøy kommune igjen, under navnet Smøla kommune. Ved sammenslåingen hadde Hopen kommune 1550 innbyggere.
Hopen er administrasjonssenter for Smøla kommune. Siden midten av 80-årene er det bygd opp forretningsområde og rådhus ved riksvei 669. Smølahallen åpnet i 2009, og i 2011 ble kunstgressbanen like ved tatt i bruk. Fra 2017 ble Smølas skoler slått sammen til én enhet ved senteret, Smøla barne- og ungdomsskole.
Ved veien til Veiholmen ligger Hopen kirke.
«Gamle» Hopen sentrum ved Hopen havn inneholdt dagligvarehandel, post, fiskemottak og kommunal kai. Nå finnes overnattingsbedrifter, restaurant og fiskeoppdrettsbedrift.
Ved havneinnløpet finnes et nasjonalt monument over Oscar Tybring, initiativtakeren til Norsk Selskap til Skibbrudnes Redning.
Turn under Middelhavslekene 2009

Turn under Middelhavslekene 2009. Turn var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var sekstende gangen som turn var med på programmet under middelhavslekene. Det var åtte øvelser for menn og seks for kvinner. Frankrike ble beste nasjon med sju gullmedaljer foran Italia med fire.
Vampyr ritus (trilogi)

Vampyr Ritus (eng.Vampire Rites) er den andre trilogien i Sagaen om Darren Shan av forfatteren Darren Shan. Den inneholder bøkene Vampyrfjellet, Dødsprøvene og Vampyrprinsen. Denne trilogien gir oss en dypere innsikt i de forskjellige vampyr karakterene, og deres tro, regler og normer (som deres syn på døden, livet og forskjellene på rett og galt). Denne trilogiens hovedtema er religion, sammenlignet med den forrige trilogien som bare viste oss deler av vampyrkonseptet. I denne trilogien blir de manglende hullene dekket og det blir virkelig visst hvor høyt vampyrene setter ære. Disse bøkene viser en mer avslappes side av Darren Shan når han møter de grusomme sidene av vampyrlivet.
Østerrike i Tyrkvisjonens sangkonkurranse

Bakgrunn og historikk

Den 8. mai 2018 ble det offentliggjort at Østerrike skal debutere i Tyrkvisjonens sangkonkurranse og at Elvira Michieva skal representere landet. Michieva, som er av aserbajdsjansk herkomst, deltok i forhåndsrundene til den tyske konkurransen Unser Song 2017, hvor Tysklands deltaker i Eurovision Song Contest ble valgt.
Ekheim

Villa i dragestil på Kråkerøy i Fredrikstad, oppført på 1870-tallet og ombygd og utbygd på 1890-tallet, da huset tilhørte sagbrukseier Hans C. Kiær og hans kone Pauline. Den er tegnet av arkitekt Ole Sverre fra Fredrikstad. Anlegget karakteriseres som herskapelig med stor detaljrikdom. Foran huset ligger en stor romantisk park. Bygningen var opprinnelig malt i mørke farger med røde omramminger. I 1913 ble den malt hvit. Bygningen er fra 2005 eiet av Europris-gründer Terje Høili som har ført den tilbake til fordums prakt.
Sønderjysk

Sønderjysk er en dansk dialekt, som snakkes fra den dansk-tyske grensa til Kongeå i Jylland. Sør for grensa snakkes det sønderjysk i noen av sogna langs grensa mellom Flensborg og Nibøl. I 1800 blei dialekten brukt ned til Slesvig by og Slien; før 1700 antagelig ned til Egernførde.
Der er mange lokale varianter; for eksempel er det mulig å høre om en person kommer fra Haderslev eller fra Sønderborg. På Als kalles de lokale variantene under ett for alsisk. På tysk kalles dialekten südjütisch eller plattdänisch (som en parallell til det nordtyske folkespråket, plattysk). Varianten angeldansk blei brukt i Angel i Sydslesvig fram til ca. 1900.
Ordet jeg er på sønderjysk æ eller a. I utlyd blir b- og g-lyden til f og ch. Dialekten har i likhet med riksdansk to kjønn. Den bestemte artikkelen står foran substantivet som i vestjysk og vestgermansk og er ikke en suffiks som ellers i nordgermansk. Mannen er æ mand og huset er æ hus. Rømø, Als og Sundeved har ikke stød, men i stedet tonelag som norsk og svensk.
Æ Synnejysk Forening arbeider for å bevare og pleie den sønderjyske dialekten.
Highway 1 (Australia)

Historikk

1955 ble det nasjonale veinummersystemet innført i Australia. På dette tidspunktet var Highway 1 den eneste nasjonale veien for fjerntrafikk i Australia. Mange andre hovedveier var bare adkomstveier til Highway 1.
Noen av veiene som gikk parallelt med Highway 1 hadde på den tiden betegnelsen National Route Alternative 1, kjennetegnet med ALT 1 på veiskiltene. Disse kunne brukes som alternativstrekninger uten å måtte skifte himmelretning eller å ankomme et annet sted.

I 1990-årene ble det innført et nytt National Highway System i Australia med nye alfanumeriske betegnelser på veiene. Avhengig av betydning ble veiene kjennetegnet med bokstavene A, B, C, D eller M. Dette førte til at betegnelsen Highway 1 fikk mindre betydning, og strekninger som tidligere var markert som Alternative 1 fikk egne veinummer.
Jacques-Guillaume Thouret

Bakgrunn

Han var sønn av en sivilnotar, og ble selv en avocat ved Rouens parlement i 1773. I 1787 utarbeidet han en høyrost rapport om tilstanden i Normandie. Hans bror, Michel Augustin Thouret (1748–1810), som var lege, var en ledende motstander av Franz Mesmers teorier, og en foregangsmann for vaksinasjon i Frankrike.

Den nasjonale konstituente forsamling

I 1788 deltok han i agitasjonen som førte til at de franske Estates-General ble sammenkalt. Thouret ble valgt til medlem av Estates-General fra tredjestandforsamlingen i Rouen, og var medvirkende i sammenstillingen av de lokale cahiers de doléances. I den nasjonale konstituente forsamling (fra 17. juni 1789) fikk han ved sin veltalenhet stor innflytelse. Som så mange andre jurister på den tid var han kraftig motstander av presteskapet, og gikk sterkt inn for sekulariseringen av kirkelig eiendom. Han gikk også inn for undertrykkelsen av de kirkelige ordenssamfunn og alle kirkelige privilegier, og bidro aktivt til endringer i det rettslige og administrative system. Han ønsket i særdeleshet en uniform sivilkodeks.  
Han ble fire ganger valgt til president for den konstituelle forsamling (3. august 1789, takket nei til vervet; 12.–23. november 1789; 8.–27. mai 1790; 11.–30. september 1791, forsamlingens siste sesjoner), noe som var flere ganger enn noen annen.

Den konstitusjonelle komite

Thouret ble også med i den konstitusjonelle komite sent i september 1789, den som hadde til oppgave å utarbeide forslag til konstitusjon. Artikkel fem i Erklæringen om menneskets og borgerens rettigheter ble antatt etter hans initiativ, men hans viktigste innsats gjaldt den prosess som førte til landets inndeling i départementene i 1790.
Den 3. september 1791 presenterte en deputasjon på seksti medlemmer fra den konstituente forsamling under Thourets forsete det ferdige utkast til 1791-konstitusjonen for kong Ludvig XVI; den 13. september erklærte kongen for forsamlingen at han aksepterte konstitusjonen.

Senere dager

Etter forsamlingens oppløsning ble Thouret medlem, og i 1793 president av Cour de cassation. Han ble tatt med i forbudet mot  girondistene, hvis politiske standpunkter han delte, og ble giljotinert i Paris under Terrorveldet, på samme dag som Isaac René Guy le Chapelier, som også hadde vært med i den konstituente forsamling, og som Ludvig XVIs sakfører, Guillaume-Chrétien de Lamoignon de Malesherbes.
Vichadero

Kommune

Byens ordfører (alcalde) er Carlos Ney Romero (2012).

Transport

Ruta 6 forbinder Vichadero med Montevideo og Sarandí del Yí (sør) og  Brasil (nord).
 Ruta 27 forbinder Vichadero med Rivera.

Fly

Vichadero har en flyplass,  Vichadero lufthavn.
Civilstyrelsen

Civilstyrelsen er en dansk statlig myndighet etablert den 15. oktober 2004 ved en sammenslåing av deler av Civilretsdirektoratet og Sekretariatet for Retsinformation og Erstatningsnævnets sekretariat. Det skjedde i forbindelse med at familierettsområdet ble overført fra Justisministeriet og Civilretsdirektoratet til det nyopprettede Ministeriet for Familie- og Forbrugeranliggender og Familiestyrelsen.
Civilstyrelsen hører under Justitsministeriet og har omkring 55 medarbeidere.